อวัยวะเพศมีผื่มแดงไม่เยอะมากพึ่งจะเห็นเป็นตอน2-3วันผมกังวลกลัวว่าจะเป็นไรปรึกษาหน่อย
สวัสดีค่ะ อาการมีผื่นแดงที่อวัยวะเพศชาย อาจมีสาเหตุจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 โรคติดต่อทางเพศสัมพันธ์อื่นๆเช่นหนองใน ซิฟิลิซหรือแผลริมอ่อนแนะนำไปพบแพทย์เพื่อตรวจให้ได้การวินิจฉัยที่แน่นอน หากผื่นลุกลามมาก เจ็บ ขยายขนาดเร็ว มีเลือดหรือหนองไหลจากผื่น ควรรีบไปในเบื้องต้น ควรหลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง ไม่ไปแกะเกาบริเวณผื่นเอง